Glesbygd

Glesbygd er i svensk befolkningsstatistikk benevnelsen på den del av Sverige som ikke kan defineres som tettsted. I andre sammenhenger blir begrepet brukt om lite befolkede områder hvor selv enkelte mindre tettsteder kan inngå. Glesbygdsverket var tidligere en svensk statlig myndighet som jobbet med spørsmål knyttet til  glesbygder. De hadde en definisjon som sa at et område som har «mer än 45 minuters bilresa till en tätort med över 3000 invånare» skal defineres som glesbygd.«Vad är glesbygd/landsbygd» , Svenska kyrkan Dette gjør at selv mindre deler av Småland, Öland og Gotland, vestre Svealand, deler av Roslagen og Bergslagen og større deler Norrland faller innenfor denne definisjonen. I tillegg kommer øyer uten fastlandsforbindelse, eksempelvis Koster og Ven. 

I alminnelig tale defineres ofte glesbygd noe mer vilkårlig og kan innebære at alt som ikke er et tettsted, ikke er tett befolket landsbygd, eller er et område som opplever demografisk og økonomisk tilbakegang inkluderes i begrepet.

De kommuner som har flest innbyggere (2005) i det som klassifiseres som glesbygd er:
Öckerö kommun (12 231)
Gotlands kommun (10 086)
Åre kommun (9827)
Pajala kommun (6798)
Storumans kommun (6507)

 Se også 
Småsted (Sverige)

Referanser

Kategori:Svenske ord og uttrykk
Kategori:Demografi
Kategori:Bebyggelsestyper